Uredba Komisije (EGS) št. 650/90

z dne 16. marca 1990

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 1 o carinski in statistični nomenklaturi in o skupni carinski tarifi, nazadnje spremenjene z Uredbo (EGS) št. 323/90 2, in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in ker se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora blago, opisano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne oznake KN, ki so navedene v stolpcu 2, in sicer iz razlogov, navedenih v stolpcu 3;

ker Odbor za nomenklaturo ni podal mnenja v roku, ki ga je določil njegov predsednik, kar zadeva proizvod št. 2 v priloženi preglednici;

ker so ukrepi, določeni v tej uredbi, v skladu z mnenjem Odbora za nomenklaturo, kar zadeva proizvode št. 1 in 3 v priloženi preglednici,

SPREJELA NASLEDNJO UREDBO:

Člen 1

Blago, opisano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. marca 1990

Za Komisijo

Henning Christophersen

Podpredsednik

PRILOGA

Opis blaga Uvrstitev v oznako KN Razlogi

(1) (2) (3)

1. Izdelki v obliki venca različnih premerov (7 do 35 cm), ki so sestavljeni iz celih vrbovih šib, olupljenih in nato zavitih in prepletenih (glej sliko št. 1) * 4602 10 91 Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 1 k Poglavju 6 in besedilo oznak KN 4602 in 4602 10 91.

Blago se ne more uvrstiti v Poglavje 6, ker ne izpolnjuje zahtev opombe 1 k temu poglavju,

2. Športni copati (visoki) z gumijastim zunanjim podplatom in z gornjim delom v celoti iz blaga, na katerega so z zunanje strani prišiti usnjeni kosi in okrasni kosi iz blaga, prevlečenega s plastiko. Usnje pokriva približno 59 % zunanje površine, blago pa okrog 41 % (glej sliko št. 2) * 6404 11 00 Uvrstitev opredeljujejo določbe splošnih pravil 1 in 6 za razlaganje kombinirane nomenklature, opombi 3 in 4(a) in opomba podštevilke 1(b) k Poglavju 64 ter besedilo oznake 6404 in 6404 11 00.

Ne glede na te kose usnja ali plastike, ki predstavljajo dodatek ali ojačitev, prevladuje blago.

3. Pravokotne (tudi kvadratne) plošče iz vlečenega stekla, znane kot "vrtnarsko steklo", pri katerih je en rob preprosto zglajen in ki se običajno uporabljajo za gradnjo rastlinjakov 7004 90 70 Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 7004 in 7004 90 70.

Blaga ni mogoče uvrstiti v tarifno podštevilko 7006 00 90, ker ni bilo obdelano v smislu omenjene tarifne podštevilke. Glajenje, ki je bilo opravljeno na enem samem robu, s tehničnega in ekonomskega vidika nima bistvenega pomena, zato ne spreminja značaja blaga, kot je opredeljeno v pojasnjevalni opombi harmoniziranega sistema k tarifni številki 7006 pod B..

* Fotografije so zgolj ilustrativne.

[***FOR THE PRINTER: insert photographs from the original: OJ L 71, 17.3.1990, p. 12!!!***]

Fotografija št. 1 Fotografija št. 2

Deli A, B, C, E in F so usnjeni.

Del D je iz blaga.

1 UL L 256, 7.9.1987, str. 1.

2 UL L 36, 8.2.1990, str. 7.